ORDE do 30 de outubro de 2006 pola que se resolve a convocatoria da do 6 de febreiro para a concesión de subvencións a escolas de música dependentes de institucións sen ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2006

Por Orde do 6 de febreiro de 2006 (DOG do 23 de febreiro) publicouse a convocatoria para a concesión de subvencións a escolas de música dependentes de institucións sen ánimo de lucro.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música dependentes de institucións sen ánimo de lucro que se relacionan no anexo I a esta orde.
Segundo.-Desestimar as solicitudes presentadas polas escolas de música dependentes de institucións sen ánimo de lucro que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 30 de novembro de 2006, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante a conselleira de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 30 de outubro de 2006.
Laura Sánchez Piñón
Conselleira de Educación e Ordenación Universitaria
ANEXO I
Solicitante
Concello
Contía
da subvención concedida (A)
Escola de música Vilanova dos Infantes
Celanova
1.893,28
Escola de música de Chantada
Chantada
1.729,32
Escola de música Banda de Lalín
Lalín
4.000,00
Escola de música de Mos
Mos
4.000,00
Escola de música Banda de Noia
Noia
2.265,47
Escola de música Unión de Guláns
Ponteareas
2.330,04
B. U. Campo Lameiro
Pontevedra
1.767,25
Escola de música do Rosal
Rosal, O
4.000,00
Escola de música de Visantoña
Santiso
2.368,54
S.R. San Xoán de Calo
Teo
3.443,69
Asociación Cultural Santa Cruz
Vedra
4.000,00
B.E. de música de Beade
Vigo
4.000,00
Unión Musical Coruxo
Vigo
1.693,07
Asociación Amigos da Música
Salceda
3.076,44
Totais40.567,10 A
ANEXO II
Solicitante
Concello
Causa da denegación
Escola Banda de Lobios
Ourense
Por non estar rexistrada na Consellería de Educación
Asociación Cultural Música Baixa-Limia, Lobios
Ourense
Por non estar rexistrada na Consellería de Educación
Escola de Música de Ortigueira
Ortigueira
Por non estar rexistrada na Consellería de Educación